5273 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
28 ΜΑΪΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

517 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 
αδειών σε εντός του εγκεκριμένου ρυμοτομικού σχεδίου περιοχή 

του Δήμου Αγίας Παρασκευής (Ν. Αττικής). 1 

Επαναχαρακτηρισμός ως διατηρητέου του κτιρίου που βρίσκεται 
εντός του ρυμοτομικού σχεδίου του Δήμου Πειραιά (Ν. Αττικής) 


και καθορισμός ειδικών όρων και περιορισμών δόμησης .... 2 

Χαρακτηρισμός ως διατηρητέου του κτιρίου του Αμαλείου Ορφανο¬ 
τροφείου Κορασίων και του περιβάλλοντος χώρου αυτού, που 
βρίσκεται εντός του ρυμοτομικού σχεδίου Αμαρουσίου (Ν. Αττι¬ 
κής) .■·.·’■. 3 

ΑΝΑΚΟΙΝΩΣΕΙΣ 

Ειδοποίηση της παρακαταθέσεως οριστικής αποζημιώσεως λόγω 
προσκυρώσεως και τακτοποιήσεως από ρυμοτομία ακινήτου, 
που βρίσκεται στο Δήμο Ν. Ιωνίας Αττικής . 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ειδοποίηση παρακατάθεσης αποζημίω¬ 
σης για προσκυρώσεις τμημάτων οικοπέδων στην περιοχή Δή¬ 
μου Θεσσαλονίκης . 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 65633/3273 (1) 

Αναστολή οικοδομικών εργασιών και χορήγησης οικοδομικών αδειών 
σε εντός του εγκεκριμένου ρυμοτομικού σχεδίου περιοχή του Δήμου 
Αγίας Παρασκευής (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 Ν.Δ/ 
τος «Περί σχεδίων πόλεων κ.λ.π.» (Α’ 228), όπως μεταγενέστερα τρο¬ 


ποποιήθηκαν και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Τις διατάξεις της παρ. 5 του άρθρου 12 του Ν. 1647/1986 «Ορ¬ 
γανισμός Κτηματολογίου και Χαρτογραφήσεων Ελλάδας (Ο.Κ.Χ.Ε.) 
και άλλες σχετικές διατάξεις» (Α' 141). 

4. Τις διατάξεις του άρθρου 99 παρ. 3 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α’ 101). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

6. Το 2912/17.4.1992 έγγραφο του Οργανισμού Αθήνας, αποφα¬ 
σίζουμε: 

1. Αναστέλλονται για ένα (1) χρόνο οι οικοδομικές εργασίες και η χο¬ 
ρήγηση οικοδομικών αδειών σε εντός του εγκεκριμένου ρυμοτομικού 
σχεδίου περιοχή του Δήμου Αγίας Παρασκευής (Ν. Αττικής) και ειδικό¬ 
τερα στη Δυτική Περιφερειακή Λεωφόρο Υμηττού και κατά μήκος των 
οδών Κλεισθένους και Παναγούλη, στην οποία είχε επιβληθεί αναστολή 
με την 80576/4260/23.7.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων (Δ’ 537/6.8.1991), όπως η 
παραπάνω ζώνη φαίνεται περικλειόμενη με κόκκινη γραμμή στο σχε¬ 
τικό πρωτότυπο διάγραμμα σε κλίμακα 1:2000 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
65633/1992 πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Καταργείται η παράγραφος 1, 4 της 80576/4260/23.7.1991 
απόφασης του Υπουργού Περιβάλλοντος, Χωροταξίας και Δημοσίων 
Έργων (Δ' 537/6.8.1991). 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαΐου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 65613/3141 (2) 

Επαναχαρακτηρισμός ως διατηρητέου του κτιρίου που βρίσκεται εντός 

του ρυμοτομικού σχεδίου του Δήμου Πειραιά (Ν. Αττικής) και καθο¬ 
ρισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «Γ.Ο.Κ.* και άλλες σχετικές διατάξεις» (Α' 91). 

2. ΤηνΥ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.7.1991). 

3. Την υπ’ αριθ. 92554/2077/17.10.1991 απόφαση «Μεταβί¬ 
βαση αρμοδιοτήτων του Υφυπουργού Περιβάλλοντος, Χωροταξίας και 
Δημοσίων Έργων στον Γενικό Γραμματέα, στους Γενικούς Διευθυντές 
και στους Προϊσταμένους Διευθύνσεων και Τμημάτων του Υπουργείου 
Περιβάλλοντος Χωροταξίας και Δημοσίων Έργων» (ΦΕΚ Β' 858/ 
18.10.1991). 

4. Τις διατάξεις του άρθρου 23 παρ. 1 εδ. ιδ' του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την 700/1990 απόφαση του Συμβουλίου της Επικράτειας με την 
οποία έγινε δεκτή η αίτηση των ιδιοκτητών του διατηρητέου κτιρίου και 
ακυρώθηκε η 21745/1214/16.3.1987 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων (Δ' 420) κατά το μέ¬ 
ρος που χαρακτηρίστηκε με αυτή ως διατηρητέο το επί της οδού Μπου- 
μπουλίνας 23 κτίριο. 

6. Η από 31.1.1991 αιτιολογική έκθεση - εισήγηση του Τμήματος 
Παραδοσιακών Οικισμών της Διεύθυνσης Πολεοδομικού Σχεδια- 
σμού. 

7. Τις από 12.3.1991 και 18.3.1991 αντιρρήσεις της ενδιαφερομέ- 
νης κυρίας Ελένης Χασιώτη. 

6. Τις από 4.11.1991 παρατηρήσεις της Δ/νσης Πολεοδομικού 
Σχεδιασμού επί των αντιρρήσεων των ενδιαφερομένων, αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκεται εντός του 


ρυμοτομικού σχεδίου του Δήμου Πειραιά επί της οδού Μπουμπουλίνας 
23, φερόμενο ως ιδιοκτησία Ευρυδίκης Γεωργή, Μαρίας'Ντουσοπού- 
λου, Βασ. Γεωργή και Ελένης Χασιώτη, όπως φαίνεται με την ένδειξη 
«διατηρητέο κτίριο» στο σχετικό πρωτότυπο διάγραμμα σε κλίμακα 
1:2.500 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 65613/1992 πράξη του και που αντίτυπό του 
σε φωτοσμίκρυνση δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των αρχιτεκτονικών και καλλιτεχνι¬ 
κών διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζόμενου ως διατη¬ 
ρητέου κτιρίου εφόσον δεν αλλοιώνεται ο αρχιτεκτονικός χαρακτήρας 
του. 

4. Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων με γνώμη της Επιτρο¬ 
πής Πολεοδομικού και Αρχιτεκτονικού Ελίγχου (ΕΠΑΕ) για ειδική 
ρύθμιση σύμφωνα με τις διατάξεις του άρθρου 4 παρ. 2 του Ν. 
1577/85 περί Γενικού Οικοδομικού Κανονισμού εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

5. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση φωτεινών επιγραφών περιορισμένων 
διαστάσεων που πληροφορούν για τυχόν χρήση των χώρων του κτιρίου. 

6. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαΐου 1992 

Με εντολή Υπουργού 
0 Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

Αριθ. 65744/3282 (3) 

Χαρακτηρισμός ως διατηρητέου του κτιρίου του Αμαλείου Ορφανοτρο¬ 
φείου Κορασίων και του περιβάλλοντος χώρου αυτού, που βρίσκεται 

εντός του ρυμοτομικού σχεδίου Αμαρουσίου (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «Γ.Ο.Κ.» και άλλες σχετικές διατάξεις» (Α' 91). 

2. Την Τ. 1503/1991 απόφαση του πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.7.1991). 

3. Την υπ’ αριθ. 92554/2077/17.10.1991 απόφαση του Υφυ¬ 
πουργού Περιβάλλοντος, Χωροταξίας και Δημοσίων Έργων στον Γε¬ 
νικό Γραμματέα, στους Γενικούς Διευθυντές και στους Προϊσταμένους 
Διευθύνσεων και Τμημάτων του Υπουργείου Περιβάλλοντος Χωροτα¬ 
ξίας και Δημοσίων Έργων» (ΦΕΚ Β’ 858/18.10.1991). 

4. Την από 6.5.1992 αιτιολογική έκθεση της Διεύθυνσης Πολεοδο- 
μικού Σχεδιασμού, Τμήμα Παραδοσιακών Οικισμών. 

5. Την από 7.5.92 (αριθ. πρωτ. Υ.ΠΕ.ΧΩ.Δ.Ε. 59921/8,5.92) 
σύμφωνη γνώμη του ενδιαφερομένου Ιδρύματος. 

6. Το 99 Δ’/11.5.92 Υπηρεσιακό Σημείωμα της Δ/νσης Πολεοδο- 
μικού Σχεδιασμού, Τμήμα Παραδοσιακών Οικισμών, αποφασίζουμε: 

1. Χαρακτηρίζεται ως διατηρητέο το κτίριο του Αμαλείου Ορφανο¬ 
τροφείου Κορασίων ως και ο περιβάλλουν αυτό χώρος, που βρίσκεται 
εντός του ρυμοτομικού σχεδίου του Δήμου Αμαρουσίου (Ν. Αττικής) επί 


της Λεωφόρου Κηφισίας αριθ. 219, όπους το κτίριο φαίνεται με την έν¬ 
δειξη «διατηρητέο κτίριο» και ο περιβάλλουν χώρος με στοιχεία Α Β Γ Δ 
Ε Ζ Η Θ I Κ Α στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την 65744/1992 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. α) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των αρχιτεκτονικών και καλλιτεχνι¬ 
κών διακοαμητικών στοιχείων του. 

β) Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου, που χαρα¬ 
κτηρίζεται ως διατηρητέο, εφόσον δεν αλλοιώνεται ο γενικός αρχιτεκτο¬ 
νικός χαρακτήρας του και δεν θίγονται τα διατηρητέα στοιχεία του. 

γ) Δεν επιτρέπεται η τοποθέτηση φωτεινών επιγραφών και διαφημί-/ 
σεων στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση των χώρων του κτιρίου. 

δ) Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και του περιβάλλοντος αυτό χώρου, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

3. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαΐου 1992 

Με εντολή Υπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

ΑΝΑΚΟΙΝΩΣΕΙΣ 

(4) 

Ειδοποίηση της παρακαταθέαεως οριστικής αποζημιώσεως λόγω προ¬ 
σκυρώσεως και τακτοποιήσεως από ρυμοτομία ακινήτου, που βρί¬ 
σκεται στο Δήμο Ν. Ιωνίας Αττικής. 

Με το υπ’ αριθ. 1475/20.5.1992 γραμμάτιο αυστάαεως παρακα¬ 
ταθήκης του Ταμείου Παρακαταθηκών και Δανείων Αθηνών, κατατέ¬ 
θηκε από τους: 

1. Ομόρρυθμη Εταιρεία με την επωνυμία «Είδη Υγιεινής Αφοί Γ. 
Μαρούλη Ο.Ε.» που εδρεύει στην Αθήνα και εκπροσωπείται νόμιμα. 

2. Ιωάννη Μαρούλη του Γεωργίου. 

3. Βασίλειο Μαρούλη του Γεωργίου. 

Το ποσόν των πεντακοσίων οκτώ χιλιάδων (508.000) δρχ. για τους 
πραγματικούς δικαιούχους που θα αναγνωριαθούν δηλαδή για αποζη¬ 
μίωση λόγω προσκυρώσεως από ρυμοτομία οικοπεδικού τμήματος 127 
τ.μ. που βρίσκεται στο Δήμο Ν. Ιωνίας σε εφαρμογή του ρυμοτομικού 
σχεδίου του Δήμου Ν. Ιωνίας Αττικής που εγκρίθηκε με το 12.12.72 
διάταγμα, όπως αυτό εμφαίνεται στο από 10.10.80 τοπογραφικό διά¬ 
γραμμα της Ουρ. Ζαβερδινού που συνοδεύει την με αριθμό 151/80 
πράξη προσκυρώσεως της Δ/νσης Πολεοδομίας της Νομαρχίας Ανατ. 
Αττικής με τα στοιχεία (16,17,14,11,10,8, 7, 9,30,ΐ8, 16). 

Ως τιμή μονάδας οριστικά καθορίστηκε το ποσόν των 12.000 δρχ. 
ανά τετραγωνικό μέτρο με την υπ’ αριθ. 2723/1992 του Εφετείου 
Αθηνών, ούτως ώστε προκύπτει η κατατιθέμενη διαφορά δραχμών 
508.000 από την προσωρινή τιμή μονάδος εκ δρχ, 8.00β ανά τετρα¬ 


γωνικό μέτρο η οποία είχε ορισθεί με την υπ’ αριθ. 165/1991 απόφαση 
του Μονομελούς Πρωτοδικείου Αθηνών. 

Υπόχρεοι να καταβάλουν την αποζημίωση είναι οι παραπάνω που 
κατέθεσαν το ποσό αυτό ως κύριοι του μόρου οικοπέδου το οποίο ωφε¬ 
λείται από την προσκύρωση και τακτοποίηση λόγω ρυμοτομίας και επι¬ 
βαρύνεται με την παραπάνω αποζημίωση. 

Ιδιοκτήτης του τμήματος που προσκυρώνεται φέρεται το Ελληνικό 
Δημόσιο ή αυτός που θα αναγνωρισθεί πραγματικός ιδιοκτήτης και δι¬ 
καιούχος με δικαστική απόφαση. 

(Αριθ. διπλοτύπου Δημοσίου Ταμείου ΔΕΑ 690780/21.5.92) 

Η παρούσα να δημσσιευθεί στην Εφημερίδα της Κυβερνήσεως. 

Αθήνα, 21 Μαΐου 1992 

Ο Πληρεξούσιος Δικηγόρος 
ΙΩΑΝΝΗΣ ΑΥΓ. ΜΑΥΡΟΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην ειδοποίηση παρακατάθεσης αποζημίωσης για προσκυρώσεις 
τμημάτων οικοπέδων στο Δήμο Θεσσαλονίκης που δημοσιεύθηκε στο 
ΦΕΚ 256 τ. Δ'/23.3.92 διορθώνεται η εσφαλμένη διεύθυνση του ακι¬ 
νήτου, «Φιντίου 6» στην ορθή «Κρήτης 97 και Α. Σαμοθράκη». 
(Αριθ. διπλοτύπου 306665/92 του Γ' Δημοσίου Ταμείου θεσ/νίκης 
της 11.5.92) 

(Από τον Πληρεξούσιο Δικηγόρο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



